A4-0018/97

Πρόταση κανονισμού του Συμβουλίου που τροποποιεί υπέρ των εργαζομένων σε ανεργία τον κανονισμό (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και τον κανονισμό (ΕΟΚ) 574/72 περί του τρόπου εφαρμογής του κανονισμού (ΕΟΚ) 1408/71 (COM(95)0734 - C4-0116/96 - 96/0004(CNS))

εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 6

Άρθρο 69 (Κανονισμός (ΕΟΚ) 1408/71)

>Αρχικό κείμενο>

Ο μισθωτός ή μη μισθωτός σε πλήρη ανεργία ο οποίος ικανοποιεί τις προϋποθέσεις που απαιτούνται από τη νομοθεσία κράτους μέλους για να έχει δικαίωμα σε παροχές, με συνεκτίμηση ενδεχομένως των διατάξεων του άρθρου 67, και ο οποίος μεταβαίνει σε ένα ή περισσότερα κράτη μέλη για να αναζητήσει εκεί εργασία, διατηρεί το δικαίωμα στις παροχές αυτές, υπό τις προϋποθέσεις που παρατίθενται στο άρθρο 69α και με τους περιορισμούς που ορίζει το άρθρο 69β[semigr ]

>Κείμενο μετά την ψηφοφορία στο ΕΚ>

Ο μισθωτός ή μη μισθωτός σε πλήρη ανεργία ο οποίος ικανοποιεί τις προϋποθέσεις που απαιτούνται από τη νομοθεσία κράτους μέλους για να έχει δικαίωμα σε παροχές, με συνεκτίμηση ενδεχομένως των διατάξεων του άρθρου 67, και ο οποίος μεταβαίνει σε ένα ή περισσότερα κράτη μέλη για να αναζητήσει εκεί εργασία ή συμμετέχει σε επαγγελματική κατάρτιση, διατηρεί το δικαίωμα στις παροχές αυτές, υπό τις προϋποθέσεις που παρατίθενται στο άρθρο 69α και με τους περιορισμούς που ορίζει το άρθρο 69β

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 7

Άρθρο 69β, παράγραφος 7 (Κανονισμός (ΕΟΚ) 1408/71)

>Αρχικό κείμενο>

(7) Στην περίπτωση που το αρμόδιο κράτος είναι το Βέλγιο, ο άνεργος που επιστρέφει εκεί αφού έχει επικαλεσθεί τις διατάξεις των άρθρων 69 έως 69β δεν ανακτά το δικαίωμα στις παροχές αυτής της χώρας παρά μόνο αφού εργαστεί εκεί τουλάχιστον τρεις μήνες.

>Κείμενο μετά την ψηφοφορία στο ΕΚ>

Διαγράφεται

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 9

Άρθρο 71, παράγραφος 1, σημείο β), εδάφιο 1 (Κανονισμός (ΕΟΚ) 1408/71)

>Αρχικό κείμενο>

Ο μισθωτός που είναι σε πλήρη ανεργία και θέτει τον εαυτό του στη διάθεση των υπηρεσιών απασχόλησης στην επικράτεια του αρμόδιου κράτους λαμβάνει παροχές σύμφωνα με τις διατάξεις της νομοθεσίας του αρμόδιου κράτους, σαν να κατοικούσε στην επικράτεια αυτού του κράτους[semigr ] αυτές οι παροχές καταβάλλονται από τον αρμόδιο φορέα. Στην περίπτωση που το αρμόδιο κράτος είναι το Λουξεμβούργο, ο φορέας του τόπου κατοικίας αποδίδει στο φορέα αυτού του κράτους, κατά τη χρονική μεταβατική περίοδο των δέκα ετών μετά την έναρξη της ισχύος αυτής της παραγράφου, το μισό του ποσού των παροχών που καταβάλλονται στον μεθοριακό εργαζόμενο κατά την έννοια του άρθρου 1β) και μέσα στο όριο του ποσού το οποίο θα δικαιούταν ο άνεργος εάν είχε τεθεί στη διάθεση των υπηρεσιών απασχόλησης του κράτους κατοικίας.

>Κείμενο μετά την ψηφοφορία στο ΕΚ>

Ο μισθωτός που είναι σε πλήρη ανεργία και θέτει τον εαυτό του στη διάθεση των υπηρεσιών απασχόλησης στην επικράτεια του αρμόδιου κράτους λαμβάνει παροχές σύμφωνα με τις διατάξεις της νομοθεσίας του αρμόδιου κράτους, σαν να κατοικούσε στην επικράτεια αυτού του κράτους[semigr ] αυτές οι παροχές καταβάλλονται από τον αρμόδιο φορέα. Στην περίπτωση που το αρμόδιο κράτος είναι το Λουξεμβούργο, ο φορέας του τόπου κατοικίας αποδίδει στο φορέα αυτού του κράτους, κατά τη χρονική μεταβατική περίοδο των πέντε ετών μετά την έναρξη της ισχύος αυτής της παραγράφου, το μισό του ποσού των παροχών που καταβάλλονται στον μεθοριακό εργαζόμενο κατά την έννοια του άρθρου 1β) και μέσα στο όριο του ποσού το οποίο θα δικαιούταν ο άνεργος εάν είχε τεθεί στη διάθεση των υπηρεσιών απασχόλησης του κράτους κατοικίας.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της προτάσεως κανονισμού του Συμβουλίου που τροποποιεί υπέρ των εργαζομένων σε ανεργία τον κανονισμό (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας και τον κανονισμό (ΕΟΚ) 574/72 περί του τρόπου εφαρμογής του κανονισμού (ΕΟΚ ) 1408/71 (COM(95)0734 - C4-0116/96 - 96/0004(CNS))

(Διαδίκασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0734 - 96/0004(CNS)) ((ΕΕ C 68, της 6.3.1996, σελ. 11)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 235 και 51 της Συνθήκης EK (C4-0116/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη Γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0018/97),

1. εγκρίνει την πρόταση της Επιτροπής υπό την επιφύλαξη των τροποποιήσεων που επέφερε σ' αυτήν[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2, της Συνθήκης ΕΚ[semigr ]

3. ζητεί να κληθεί εκ νέου να γνωμοδοτήσει, στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.